Ehdotus: neuvoston direktiivi rehujen lisäaineista annetun direktiivin 70/524/ETY muuttamisesta ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä sekä direktiivien 70/524/ETY, 74/63/ETY, 79/373/ETY ja 82/471/ETY muuttamisesta annetun direktiivin 95/69/EY muuttamisesta /* KOM/98/0216 lopull. - CNS 98/0131 */



Virallinen lehti nro C 155 , 20/05/1998 s. 0029



Ehdotus: neuvoston direktiivi rehujen lisäaineista annetun direktiivin 70/524/ETY muuttamisesta ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä sekä direktiivien 70/524/ETY, 74/63/ETY, 79/373/ETY ja 82/471/ETY muuttamisesta annetun direktiivin 95/69/EY muuttamisesta (98/C 155/12) (ETA:n kannalta merkityksellinen teksti) KOM(1998) 216 lopull. - 98/0131(CNS) (Komission esittämä 8 päivänä huhtikuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomion talous- ja sosiaalikomitean lausunnon, sekä katsoo, että tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä sekä direktiivien 70/524/ETY, 74/63/ETY, 79/373/ETY ja 82/471/ETY muuttamisesta 22 päivänä joulukuuta 1995 annetun neuvoston direktiivin 95/69/EY (1) 14 artiklassa säädetään, että neuvosto päättää tuotantolaitosten ja niiden välittäjien hyväksymisestä perittävien maksujen suuruudesta rehujen lisäaineista 23 päivänä marraskuuta 1970 annetun neuvoston direktiivin 70/524/ETY (2), sellaisena kuin se on viimeksi muutettuna direktiivillä 97/72/EY, 6 artiklassa säädetään, että esittelevä jäsenvaltio voi periä maksuja rehujen lisäaineiden yhteisön tason rekisteröintiin liittyvien asiakirjojen tarkastuksesta; neuvosto vahvistaa mainittujen maksujen suuruuden, kyseisten palvelujen rahoitusta yksittäisissä jäsenvaltioissa koskeva tarkastelu on osoittanut, että yhteisön ei ole tarpeen puuttua näin laajassa määrin maksujen suuruuden vahvistamiseen nykyisissä jäsenvaltioiden ylläpitämissä maksujen perimisjärjestelmissä; lisäksi jäsenvaltioille tällaisten palvelujen tarjoamisesta aiheutuneet kustannukset vaihtelevat suuresti, erityisesti työvoimakustannuksiin liittyvien merkittävien erojen vuoksi, kilpailun vääristymisen välttämiseksi olisi kuitenkin säädettävä, että neuvosto vahvistaa yhdenmukaiset säännöt maksujen tason laskemiseksi, ja direktiivien 70/524/ETY ja 95/69/EY asiaankuuluvia säännöksiä olisi muutettava vastaavasti, ON ANTANUT TÄMÄN DIREKTIIVIN: 1 artikla 1. Muutetaan direktiivin 70/524/ETY 6 artiklan 2 kohta seuraavasti: "Neuvosto vahvistaa komission ehdotuksesta määräenemmistöllä 1 päivään lokakuuta 1999 mennessä säännöt 1 kohdassa tarkoitettujen maksujen tason laskemiseksi." 2. Muutetaan direktiivin 95/69/EY 14 artikla seuraavasti: "Neuvosto vahvistaa komission ehdotuksesta määräenemmistöllä 1 päivään huhtikuuta 1998 mennessä säännöt tuotantolaitosten ja niiden välittäjien hyväksymisestä perittävien maksujen tason laskemiseksi". 2 artikla 1. Jäsenvaltioiden on pantava täytäntöön tämän direktiivin noudattamisen edellyttämät lait, asetukset ja hallinnolliset määräykset [31 päivään maaliskuuta 1998] mennessä. Niiden on ilmoitettava näistä toimenpiteistä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 332, 30.12.1995, s. 15. (2) EYVL L 270, 14.12.1970, s. 1.